open-index/open-wikipedia-markdown huggingface dataset:
Kantor

A **Kantor** (lateinisch: *cantare* - singa; *cantor* - Sänga) is oana, dea wo in da katholischn Kirchn an Vorsänga mocht. Bei de Evangelischn is des a Beruaf. Dortn ko da Kantor de Sänga, des Orchesta, an Kindachor, an Posaunachor oda an Goschplchor dirigiern manchmoi a Bänd leitn und Orgl spuin. In da Synagoge stoid da Kantor mit seim Singa a Vabindung zwischn em Herrgod und de Glaibign hea.

## Wias d a Kantor wern konst (Beruafausbuidung)

Wennst a evangelischa Kantor wern wuist, nachad muasst di eascht amoi entscheidn, obsd des neba deim Beruaf macha mechst oda ob des zu deim Haupt-Erwerb macha wuist.
Nemhea macha hoast, dass Du beim Kantor der dia zuatoalt is, an Untarricht nimmscht und nach a boar Joar a kloane Priafung ablegschd. Mit dera konscht auf a klona Kantorenstoi mit a boar Wochastund arbatn. Mechst mitm Beruaf dei Lebn bschreidn, nachad muasst auf ona vo de Hochschuin fia d Musik studiern. Des dauat so zwischn via und sechs Joar. Danoch schreibst a Diplomarbat.

Bei de Katholischn gibts des a im Haptberuaf, aba da hoaßt des net Kantor, sondern Chorregent und Organischd.

## Bewerbn auf a Stöi

De Stoin wern in Fachblattln ausgschribn. So a Bewerbung is wos Gressas bei de hautpberuaflichn Stoin. Da muasst auf jeden Foi Orgl vorspuin, an Chor leitn und a Gspräch fihrn. Des kon scho moi zwoa Doog dauern, wei ja a no a boar andere Leit do san.

## Da Orbatsoidog

Meischdns konst da dei Arbat soiba eidoaln. Aba du bischd oft am Omd und am Wochenend furt. Feiadog gibts a ned, wei de meistn christliche san. Du muast ned bloß de Chöre dirigiern, sondern a de Chorstundn vor- und nachberoatn, a Planung fias ganze Joar macha, Effentlichkeitsarbat durchfihrn, auf Chorfreizeitn geh und vui mit de effentlichen Persona redn und Sponsorn suacha. Orgl spuin muasst hoid in da Hauptsach im Godsdeanschd und dort aa de Chör und de Bänds dirigiern. Konzert muasst vaostoitn und neie Gruppn ofanga. Vo da Popmusik bis zur Klassik soids in da Log sei, de Leit ozleitn. Wenns d a Bezirkskantor bischd, nachad muasst de Leit ausbuidn, di wo Kantoren im Nebenberuf wern mechtn.

## As Göid

Des kimmt auf d Landeskirch oda aufs Bisdum o. Die zoin ganz untaschiedli. Im TVÖD konst da zwischa EG 8 und EG 14 vadeana, je nachem wo s bischd oda wos fia a Afgab du hosd.

## De Beruafsaussichtn fia de Kantoren

Des hängt davo ob, wieavui Göid d Kirch in Zukunft no hod. Und des hängt ned bloß davo ab, ob d Leit in da Kirch bleim oda austretn, sondern aa vo da Steiapolitik und de wirtschftlichn Umständ.

Grod heit wern scho einige Stöin gstricha und an Haufa Stoin gibts heit bloß no fia weniga ois 100 Prozent. In Zukunft, so hoaßts, werds aba a weniga guade Musika gebm ois Stöin. Aba des hoaßt no ned, dass de guadn a no a volle Stöi griang. Meischnds muasst di nachad umschaung nach a Nebnbschäftigung ois Musiklehra oda freia Musika. Da Beruaf werd mit da Zeit imma oschpruchsvolla. In olle Spartn muasst di auskenna, vo Gregorianik iba Bach bis zum Gospel und Jazz und imma efta is de Effentlichkeitsarbat wichtig und des Auftreibn vo Sponsorn.

## Im Netz
* Berufsschau: Kantor
* ''Ich bin Kantor von Beruf'' (Hans Kriese, frei noch Reinhard Mey
Crotto

A **Crotto** is a rundlichs, kloans Haisl mit oana Kuppe. De Haisln san a Bsondaheit vom Puschlav/Val Poschiavo in Graubünden in da Schweiz. Crotti ko ma owa aa in Nochbatälan in Italien (Valchiavenna) findn.

A Crotto wead aus Bruchstoa ohne Märtl baut. De Bauort is scho aus da Bronzezeit bekannt. Crotti wean oft iwa oana Quejn baut. So hod ma nacha glei fließends Wossa im Haus. Im Innan vo am Crotto is a wengal koid und aa feicht, deshoib hod mas vor oim zum Logan vo Lebmsmittl gnutzt. Crotti san zum Tei owa aa bewohnt woan.

Des Crotto in da Obbuidung is ausm Joar 1876 und stähd neman Ausflugsrestaurant „Sassal Mason“ in ana Hächn vo 2366 Metan und wean aa heit no zum Logan vo Getränkn, bsondas Wein, vawendt.

## Schau aa

* Grotto

## Literatua

* Dr. Peter Meyer: *Das große ADAC Alpenbuch*. ADAC Verlag GmbH, 81365 Minga 1995, ISBN 3-87003-689-3.
Grotto

A **Grotto** is in da italienischn Schweiz (Kanton Tessin) a rustikois Lokoi mid an Restaurationsbereich im Frei'n und mid regionoia Kuche.

## Uasprung

Da Nam kimmt vo natialichn Fejshejn (*Grottn*), wo de Bauan im Tessin uaspringle Wein, Schinkn und Kaas afghom hom. Wia de Ort vo da Vorrotshoitung afgrund vo moderna Technik nimma notwendi wor, hod ma se in de Grotti zua Weinprob und Vakestigung troffa. Draus san im Laff vo da Zeid Gostwiatschoftn worn. De Grotti san heit oft koane Fejsnkella meah sondan Stoahaisa. Moastns hom's nua in da Sommasaison geeffnt.

## Schau aa

* Crotto

## Literatua
*
U.S. Smokeless Tobacco Company

De **U.S. Smokeless Tobacco Company** (friaha: United States Tobacco Company) produziat Smokeless Tobacco und is seit Jenna 2009 a Tochtaunternehmen vo da Altria Group, Inc. Da Haptsitz is in Richmond, Virginia. De Fabrikn san in Nashville, Tennessee, in Franklin Park, Illinois und in Hopkinsville, Kentucky.

Die fiahrendn Markn vo da U.S. Smokeless Tobacco Company san *Copenhagen* und *Skoal*.  Dazua kema no Markn im Niadrigpreissegment wia beispuisweise *Red Seal* und *Husky*.

USST is 2009 vo dar Altria Group kafft woan, wo aa Phillip Morris dazua gheat.

## Im Netz
*Hoamseitn
Alex Salmond

Da **Alexander Elliot Anderson Salmond** (* 31. Dezember 1954 in Linlithgow, Schottland) woar vo 2007 bis 2014 Easchta Minista (entspricht Ministerpresident) vo Schottland.

Da Salmond hod an da St. Andrews Universität Voikswiatschoft und Geschicht studiat. Vo 1987 bis 2010 woara Abgeordneta im britischn Untahaus. Vo 1990 bis 2000, sowia vo 2004 bis 2014 is a Vorsitzenda vo da Scottish National Party (SNP) gwesn. Nachm Woisieg vo da SNP hod eam s schottische Parlament am 16. Mai 2007 zum Easchtn Minista gwejd. Nach am gescheitertn Unabhängigkeitsreferendum is a 2014 zrucktretn.

## Im Netz
* Biografie af da SNP-Hoamseitn
Kejtische Nationa

De **kejtischn Nationa** san Gebiete im heitign Eiropa, wo de Bevejkarung se mid kejtischm Brauchtum identifiziat und wos a oagne kejtische Sproch gibt, de wo no gredt wead.

Bevoa's Remische Reich und de Germanen se in Eiropa ausbroat hom, woan de Britischn Insln und grouße Tei vo Kontinentoieiropa iwawiegnd kejtisch bsiedlt.

## De ''Sechs Nationa''

Vo Noadn noch Sidn:

De „sechs Nationa” wean ois oanzige vo da Kejtischn Liga, am *Kejtischn Kongress* und vo de moastn weidan pan-kejtischn Organisationa ois kejtisch oneakonnt. In de sechs Nationa gibt's jeweis a eigane kejtische Sproch, wo as Schlisselkriterium fia de ogfiahtn Organisationa is.

In via vo de sechs Nationa (Bretagne, Irland, Schottland, Wales) gibt's Gebiete, wo a kejtische Sproch sogoa no voaherrscht.

## Nom in dena kejtischn Sprochn
Vatikanstod

**Vatikanstod** (amtle: **Staat Vatikanstadt**; Latein: *Status Civitatis Vaticanæ*) is a söibständiga Stoot und de kloanste Stod auf da Wöd, wo anerkannt worn is. Er is a Enklave innerhoib vo Rom und grod amoi 0,44&nbsp;km² groß. Dort drin wohna so um de 842 Leid (2014), davo ham 552 de Stootsbiagaschoft.

Zu seim Territorium ghern a da Beedasdom, da Beedasblotz, de Sixtinische Kapöin und de Paläscht und Gärtn de innerhoib vo de vatikanischn Mauern liegn duan.

Da Stoot Vatikanstod ist a absolute Woimonarchie, des Obahaupt is da Babscht und der wird vo de Kardinöi auf Lembzeit gwöid. Der Heilige Stuhl ois nedstootlichs, oagastndigs, vom Stoot Vatikanstod zum unterscheidnan Völkerrechtssubjekt vatritt den Zwergalstoot auf da internationaln Ebne.

## Literatua

* Fabrizio Rossi: *Der Vatikan. Politik und Organisation.* Beck, Minga 2004, ISBN 3-406-51483-9
* Alexander Smoltczyk: *Vatikanistan: Eine Entdeckungsreise durch den kleinsten Staat der Welt.* Heyne-Verlag, Minga 2008, ISBN 978-3-453-15434-6.

## Im Netz

* Hoamseitn vum Vatikan
* Deitschsprochige Hoamseitn vom Staat vo da Vatikanstod
* Stodplan vo da Vatikanstod
* Hymne
Krabbn (Kunstgschicht)

A **Krabbn** is in da Kunstgschicht a Fochausdruck fia foitig vabogane Bladdln, de wos aus Staa gmeißlt und ois Schmuckelemente aun Gebaidn vawendt wuan san. In da Friahgotik hod des aafoch aungfaungt und is bis zua Spadgotik zu fein ausgorbate Vaziarungen weidaentwickld wuan. Meistns san de Krabbn aun Schrägn vo Wimpergn, Fialen oda Turmhömen aunbrocht, so dass ma an Eindruck gwinnt, dass de Bladdln auffekräun.
Luggi-Feier

S **Luggi-Feier** (deitsch: König-Ludwig-Feuer) is a Bergfeier in Ogau (amtlich: Oberammergau), des wo jeds Joar am 24. Auguschd am Dog vorm Luggi (deitsch: König Ludwig II.) seim Geburdschdoog am Hausberg vo Ogau, dem Kofel obbrend werd.

Auf de Gipfen rundumadum vo Ogau wern oiwei, wenns dunkl worn is, grässara Feier ozind. Am Kofe wern Scheida aufgschlicht, die a Form von am Kreiz und a Krona ham und nachad ozind wern, so dass ma s vom Durf aus seng ko. Und a Feierweak werd a no vom Berg drom gschossn.

D Bloskapöin spuid vom Kofe owa a boar Liada und am End singan olle de Bayern-Hymne.

Wenns Feier wiada ausgeh duat, kemman die Buam vo erane Feierstöin ins Durf owa und ziang do mit erana Fackln durchs Durf.

Des is oiwei a groß Spektakl fia de Gäschd.

## Beleg
LiedermacherAG

De **LiedermacherAG** is a Kabarettisten-Duo aus Stuggart. De zwoa Gaudiburschn san oane von de wenigen schwäbisch-boarischen Künschtlergmoaschaftn, de wos in Deitschland gem duat.

## De zwoa Gaudiburschn
Da Retzers Andi und da Retters Jürgn dichtn irane Texte söiba und schreim a de Liada dazua.

## De Liada
De Liada trong Nama wia "Schwiegermutter-Rap", "Reise in den schönen Hartz IV", "Der Banker", "Der Lösungsblues", und andas söichs Zeig.

## Wo se spuin
De spuin meischtns in da Umgebung vo Stuggart, ab und zua a in da Schweiz oda im boarischn.

## Im Netz
de-liedermacher-ag.de
DVDA

**DVDA** (Double Vaginal Double Anal) is a Comedy-Punk Rock band vo de Mochan vo *[[South Park]]* Trey Parker (Hauptgesang, Keyboard), Matt Stone (Gsang, Schlogzeig, Bassgitarre), Bruce Howell (Gitarre), und D. A. Young (Keyboard, Gsang). Dea Nomn kummt aus dem Fuim Orgazmo und steht fia die Sexstellung "Double Vaginal Double Anal". In dem Fuim wiad di Sexstellung zwoa ongedeitet, owa si wiad ned direkt gzeigt. Die Liada vo DVDA weadn in vuilen ondern Fuimen vo oda mit Trey Parker und Matt Stone vawendet.

Einige vo de Liadan vo DVDA san Parodien, z. B. des Liad "Montage", es parodieat auf "Push it to the limit".

Di Band hat auch einige Liada, di si nua live gespuit owa ned vaeffentlicht homn wie z. B. "Crack", "David Kelley TV Warrior" oda dem Coversong vo "Sgt. Baker" vo *Primus*

## Liada

## Referenzen
Walter Andreas Angerer

**Walter Andreas Angerer** (aa **Angerer da Jingere**, * 21. Meaz 1940 z Reichahoi) is a deitscha Kunstmola. Ea is da Bruada vom Ludwig Valentin Angerer (aa *Angerer da Ejtere*).

Da Angerer hod in London und Minga studiat und mitm Magister Artium obgschlossn.

Seit Joarzehntn is a national und international bei vuin Ausstellungen vatretn. Ea guit ois Vatreta vo am phantastischn Realismus.

2005 hod a a Porträt vom Papst Benedikt XVI. gmocht. Des Original hot da Papst kriagt, de Stod Traunstoa hot an limitiatn Siebdruck davo kafftt.

Da Angerer lebt heit z Siegsdorf.

## Ehrungen

Da Angerer is im Joar 2000 mitm Oberbayerischen Kulturpreis vom Beziak Obabayern auszeichnet woan.

## Literatua

* Gustav Rene Hocke: *Phantastik der Sehnsucht: Zum künstlerischen Werk der Gebrüder Angerer, Malerei - Architektur - Dichtung.* Minga: Bruckmann 1981 ISBN 3-7654-1840-4.
* Manfred van Well: *Kampf und Vision: Konfliktbilder der Gebrüder Angerer in der Zusammenschau mit historischen Darstellungen.* Minga: Bruckmann 1984 ISBN 3-7654-1936-2 
* Angerer der Jüngere: Der Zeichner - Zeichnungen und Grafiken 1975 bis 1983. Reichahoi: Keller Galerie o. J.

## Im Netz

* 
* Hoamseitn vom Künstla
Fotzn

**Fotzn** is a boarischs Woat, des bei Ausweatige wega da hochdeitschn Bedeitung: *Fotze* = Fud zu am rechdn Missvaständnis fiahn ko.

### Bedeitung

Im Boarischn bedeidd Fotzn: *Gsicht*, *Mund* oda *[[Watschn]]*.

### Spriich

Ofd wead des Woat in tippische Spriich vawendd:

"Dees is a Sprichfotzn" (dt.: diese Person stellt sich gerne in den Mittelpunkt)
oda "A Baggl Fotzn is glei afgrissn" (dt.: Wenn Du so weiter machst, kann es zu Handgreiflichkeiten kommen)

### Synonyma

In da Bedeidung Gsicht/Mund gibd's etliche Synonyma: Gfriis, Lädschn, Mai, Babbn, Goschn.
Samuel Gawith

**Samuel Gawith & Company Ltd.** is oane vo de ejtastn und traditionsreichstn Produzentn vo Schmei und Pfeifntabak vo England.

De Firma is 1792 in Kendal (England) in da South Lakeland Region im Nordwestn vo England grindt woan. Es wead no in dasejm Tabakmui produziat wiar vo Ofang o. De Schmei wean nach historischn Rezeptn heagstejt. Des traditionelle englische Sortiment wead no duach moderne Variantn eagänzt. Da Schmei vo Gawith hod an flauschign, luftign Charakta.

## Literatua

* J.W. Dunderdale (Autor), Anne Bonney (Hrsg.): *Kendal Brown: The History of Kendal's Tobacco and Snuff Industry*, Helm Press, 2003. ISBN 978-0954049751

## Im Netz
*Hoamseitn vo Samuel Gawith
Gälisch

}}}}||  }}}}}}}}Gàidhlig
|- colspan="2"
| style="background-color:#f2f2f4;" |Gredt in
| style="background-color:#ffffff;" |Schottland (UK), Kanada (Kanadisch-Gälisch in Nova Scotia); Australien, USA
|- colspan="2"
| style="background-color:#f2f2f4;" |Gredt vo
| style="background-color:#ffffff;" |rund 58.000 in Schottland, 2000 in Kanada, 1600 in da USA und 800 in Australien 

|- colspan="2"
| vertical-align:top; style="background-color:#f2f2f4;"|Klassifikation
| style="background-color:#ffffff;" |
* Kejtisch
:* Inslkejtisch
::* Britannisch
:::* **Gälisch**
|- bgcolor="#FFFFFF"
! colspan="2" style="background-color:#ffffff;font-size:110%; color:#00008b" | Offiziella Status
|- colspan="2"
| vertical-align:top; style="background-color:#f2f2f4;"|Amtssproch
| style="background-color:#ffffff;" | Schottland
|- bgcolor="#FFFFFF"
! colspan="2" style="background-color:#ffffff;font-size:110%; color:#00008b" | Sprochcode
|- colspan="2"
| vertical-align:top; style="background-color:#f2f2f4;"|ISO 639-1
| style="background-color:#ffffff;" | gd
|- colspan="2"
| vertical-align:top; style="background-color:#f2f2f4;"|ISO 639-2
| style="background-color:#ffffff;" | gla
|- colspan="2"
| vertical-align:top; style="background-color:#f2f2f4;"|ISO 639-3
| style="background-color:#ffffff;" | gla 
|- bgcolor="#FFFFFF"
|}

**Schottisch-Gälisch**, (*Gàidhlig* ; friaha aa „Ersisch“) gheat zu dena kejtischn Sprochn und wead heit no af Inseln vo de innan und aißan Hebridn, im Westn vom schottischn Hochland sowia z Glasgow gredt. Ned olle wo des ren, vor oim z Glasgow, san olladings Muadasprochla, praktisch olle beherrschn aa s Englische.

De Sproch gheat zum goidelischen Zweig vo de inslkejtischn Sprochn und is eng mitm Irischn und am Manx vawandt. De enge Vawandtschaft mit da irischn Sproch kimmt vo da Einwanderung vo Skoten aus Irland nach Schottland seitm 4. Joarhundat.

## Beleg


## Literatua
* Schottisch-Gälisch Wort für Wort, Reise Know-How Verlag, Bielefeld ISBN 3-89416-352-6
* Michael Klevenhaus: *Lehrbuch der schottisch-gälischen Sprache.* Helmut Buske, Hamburg 2009, ISBN 978-3-87548-520-2 (incl. Aussprache-CD)

## Im Netz

* Linguae-celticae.org Informationen zu oin kejtischn Sprochn. 
* Schottisch-gaelisch.de Gälischkurse in Deitschland
* Sabhal Mòr Ostaig Gälischkurse in Schottland, Isle of Skye (auf Gàidhlig/Englisch)
* Stòr-Dàta Briathrachais Online-Weatabuach Gàidhlig/Englisch
* Taic Gälische Grammatik
Claudia Schiffer

**Claudia Schiffer** (* 25. August 1970 z Rheinberg, Deitschland) is a Fotomodell und Fuimschauspuijarin. In de 1990a Joar wors woascheinli as bekannteste Mannequin in da westlichn Wejd.

De Schiffer is fia olle großn Modehaisa af de Lafstegn in Paris, Mailand und New York grennt. Ia Fogesgagen hod 1995 25.000–75.000 DM betrogn.

Des Privatvamegn vo da Claudia wead laut *Forbes Magazine* af 250 Millionen US-Dollar gschätzt.

## Sonstigs

De Schiffer wor bis 1999 mitm Zaubakinstla David Copperfield valobt. 2002 hods an Fuim Produzentn Matthew Vaughn gheirat. 2003 is ia Bua Caspar af d Wejd kema, 2004 ia Dochta Clementine.

## Fuimografie

* 1994: *Richie Rich*
* 1994: *Prêt-à-Porter*
* 1997: Abel Ferraras *The Blackout*
* 1999: *Friends & Lovers*
* 1999: Black and White
* 2000: *Gegen jeden Verdacht* *(In Pursuit)*
* 2001: Musikvideo *(Uptown Girl von Westlife)*
* 2001: *Zoolander*
* 2002: *666 – Traue keinem, mit dem du schläfst!*
* 2002: *Dharma & Greg* (Foige: „I Think, Therefore I Am in Trouble“)
* 2002: *Dharma & Greg* (Foige: „This Diamond Ring“)
* 2003: *Tatsächlich … Liebe* *(Love Actually)*

## Auszeichnung
* 2006: *Women’s World Award* – World Style Award

## Im Netz
* 
* 
* 
* Biografie und Kommentare vo Askmen.com
* Classy Claudia Schiffer (englisch, professionelle Ohängaseitn mit vui Buidln
Baugips

__NOTOC__

**Baugips** is a Sammebegriff fia an Baustoff ois Bindemittl, wo voa oim fia Putz-, Stuck- und Estrichorbatn vawendt wean. Ea wead aa bei da Produktion vo Gipsbauplottn eigsetzt.

Da Rohstoff fian Baugips is da Gipsschtoa (Anhydrit und Gips). Da Gipsschtoa wead nacha brennt. Je noch Temparatua entsteht duachs Brenna entweda Stuckgips (a Bassanit) oda Anhydritgips (bei uma 1000&nbsp;°C), dea wo jeweis fein gmoin wead.

In Saggln oda Container kimmt da Gips nacha aufn Bau oda wead in Produkte vaorwad. Wannst Wossa dazugibts entsteht wieda Gipsschtoa.

Aus an groußn Tei vom obbautn Gipsschtoa wead koa Baugips sondan Gipsbauplottna gmocht.

## Meakmoi

## Beleg


## Literatua
* 
* 
* *Bautechnik Fachkunde Bau*, Europa Lehrmittel, 12. Auflage

## Im Netz
* Bundesverband vo da Gipsindustrie
Goidans Kaiwal

S **Goidane Kaiwal** (dt.: **Goldenes Kalb**) wor laut biblischa Iwaliefarung a Getznbuid, wo de Israelitn nochm Auszug aus Egyptn zamma mitm Aaron gschaffa ham, in da Zeit wo da Moses afm Berg Sinai de Zehn Gebote griagt hod.

*"Wiad Leit aba gseng ham, dass da Mose ned vom Berg zruggkema is, ham sa si um an Aaron gsammet und zu eam gsogt: Af gehds, moch uns oan God, dea wo vo uns sejm gschaffa is! Wei mia wissn jo ned, wos am Mose passiat is, wo uns aus Egyptn aussegfiaht hod. Aaron hod zu eana gsogt: Reissts de goidanen Oaringln vo engan Weiwan, Buaman und Diandln owa und bringts mas. Des ham de Leit nacha gmocht und ois zan Aaron brocht. Und ea hod dees Goid in a Foam gossn und draus a goidans Kaiwal gmocht. Und se ham gsogt: Dees is dei God, Israel, dea wo di aus Ägyptn gfiat hod!"* (2. Mose 32,1-4)

## Schau aa

* Deife
* Miotaurus
* Moloch

## Literatua

* Joachim Hahn: *Das „Goldene Kalb“. Die JHWH-Verehrung bei Stierbildern in der Geschichte Israels*. Eiropäische Hochschulschriften 23/154. Lang, Frankfurt a. M. u. a., 2. Aufl. 1987 ISBN 3-8204-8657-7

## Im Netz

* Fochartikl in: Michaela Bauks / Klaus Koenen (Hgg.), Das wissenschaftliche Bibellexikon im Internet (WiBiLex), 2007ff.
Isen

**Isen** is a Moakt im obaboarischn Landkroas Arrdeng und liegt im Doi vo da Isn (Fluss) rund 40&nbsp;km estli vo da Landeshaptstod Minga. Es is de sidlichste und mid 5746 Leit (Stond 31.12.2015) sechstgräßte Gmoa im Landkroas Arrdeng.

## Geografie

Da Moakt Isen liegt uma 20&nbsp;km sidestli vo da Kroasstod Ading, 11&nbsp;km sidwestli vo Dorfa, 26&nbsp;km noadwestli vo Wossaburg am Inn und 18&nbsp;km neadli vo Ebersberg. Zum Flughafn Minga sans 34&nbsp;km.

Zu ihra ghean de Ortschaftn Berging, Burgroa, Liachtnweg, Mittboch, Bemmering, Rosenberg, Schnaupping und Westach.

## Gschicht

De easchte urkundliche Erwähnung is erfolgt im Joar 747. De easchte Kiacha in Isen is 752 beurkunt. Da Klosta Isen zoit zu de ädasten Klosta auf altboarischm Bon. Im Joar 1434 hod Isen de Marktrechte verliehn griagd. Seidm Middloida gheard da Markt zu de späda zum Hochstift Freising ghernden Herrschaft Burgroa. Seid dem Reichsdeputationshauptschluss vo 1803 ghead da Oad zu Bayern. Isen is im Zug vo da Verwoidungsrefoam in Bayern 1818 a selbständige polidische Gmoa woan. 1971 ham se de Gmoan Westach, Schnaupping und Isen zua Marktgmoa Isen zamma do. 1972 kimmt Isen durch de Gebietsrefoam vo dem aufgelästen Landkroas Wossaburg zum Landkroas Ading. 1978 is de Gmoa Mittboch eigmoad woan.

Ab 27. Septemba 1900 hod Isen iba de Bahnstreck Thann-Matzboch–Hoog Anschluss an des Eisenbahnnetz g'habt. Da Personenvakea is jedoch am 28. Septemba 1968, da Giadavakea noch und noch bis zum 1. Dezemba 1991 eigestaid und de Streck abbaud woan. Aba jetz werd woi grod a Radlweg draus.

## Politik

### Gmmoarod

Im Gmoarod is freilich de CSU und dann a no de Frei'n Wähler, de SPD, d'Mittboch-Listn und de Neie Biagalistn.

### Buagamoasta

Buagamoasta is da Fischer Sigi vo de Frei'n Wähler.

## Woppn und Flagge

Des Wappen vom Markt Isen is 1548 vo Kaisa Karl V. valiehn woan und nach da Gmoagebietsrefoam am 8. Feba 1984 bstätigt woan: „In Blau a rod ozonge, goidn krende Meajungfrau, de wo mit de Hend de zwoa Fischschwänz hochhoid.“

Neba dem Wappen fiad da Markt a Flaggn mit de Farben Rod-Gaib-Rod.

### Stodpatnaschaften

* Ernstbrunn in Niadaestreich

## Andas Zeig

Da Markt Isen zeichned se a duach a ausgeprägts Vereinslem und duach a übaregional bekannde Bloskapejn aus.

## Im Netz

* Offizielle Homepage der Gemeinde Isen
* Bürgerseiten der Gemeinde Isen
* Ansichtskarten und Bilder aus Isen
This Is War

**This Is War** is as album da Rockband 30 Seconds to Mars.

## Liste da Liadl

# "Escape" — 2:24
# "Night of the Hunter" — 5:41
# "Kings and Queens" — 5:48
# "This Is War" — 5:27
# "100 Suns" — 1:58
# "Hurricane" — 6:12
# "Closer to the Edge" — 4:34
# "Vox Populi" — 5:43
# "Search and Destroy" — 5:39
# "Alibi" — 6:00
# "Stranger in a Strange Land" — 6:54
# "L490" — 4:26

## Mitwirkende

* Jared Leto - Gesang, Elektrische, Bassgitarr
* Shannon Leto - Schlagzeig, Backgroundgesang
* Tomo Miličević - Elektrische, Bassgitarr, Keyboard
Die Physiker

**Die Physiker** (1961) is a groteske Tragikomedie vom schweizarischn Schriftstella *[[Friedrich Dürrenmatt]]*. Drin woita vadeitlichn wie gefährli de Wissnschoft wean ko. De Gschichtn spuit si in an Irrnhaus ob.

## Inhoit
Im Mittlpunkt von dera Komedie stengan drei Physika, de wo voataischn, geisteskrank zum sei. Zwoa tuan so, ois waradns *[[Albert Einstein]]* und *[[Isaac Newton]]*. Da dritte, *Möbius*, hot de Wödforme entdeckt und aus lauta  Angst, dass de Fuame zua Vanichtung vo da Wöd fian kunnt, sogt a, eam tadad da Geist vom oidn *[[Salomo]]* dascheina, nua damit a de Glaubwiadigkeit valieat und de Fuame wegn dem ned missbraucht wead. *Einstein* und *Newton* san oba in Wiaklichkeit Agentn, de wo si ins *Möbius* Irrenhaus hobn einweisn lossn, damids an seine Dakenntniss kumman.

In eanara Aungst um de Gehoamniss eamoadn olle drei Physika eanare Krankaschwestan. Wia de Polizei wegn de Moade eamittlt, vanichdt da *Möbius* seine gaunzn Fuamen. Ea schoffts, de aundan zwoa Physika zum iwazeign, wia gfährli de Fuame sei ko. Do is scho z spad: De Bsitzarin vo dem Irrnhaus, de *Mathilde von Zahnd*, hot de Aufzoachnunga vom *Möbius* scho kopieat ghobt. Und im Gegnsoz zua de aundan hot si an wiaklichn Drescha und glaubt, si tadad im Auftrag vom Salomo handln und wü mit Huif vo da Forme de Wödheaschoft on si reißn.

## Adaption
Anno 1988 is in da ehem. UdSSR da Fernsehfuim vo "Die Physiker" daschiena (Russisch: Физики — Phisiki)

## Beleg
Listn vo Zeichntrickserien

Übasicht üba bekannte **Zeichntrickserien** unta Ausnahm vo japanischn Produktionen, de wo in ds Listn vo de Anime-Titl ogfiaht san.

__NOTOC__

## Im Netz
* Episodenführer zu zahlreichen Zeichentrickserien
* Informationen und Links zu nahezu allen in Deutschland gezeigten Zeichentrickserien
Listn vo de grässtn Firmen in Deitschland

De **Listn vo de grässtn Firmen in Deitschland** enthoid de grässtn Untanehmen noch Umsotz, wo vo da SZ vaäffentlicht wead und de Listn Forbes Global 2000, vo de grässtn bärsnnotiatn Firmen vo da Wejd fia Deitschland.

## Grässte Firmen noch Umsatz

De Rangfoige richtet si noch da Listn „Top 100 in Deutschland“ vo da Süddeitschn Zeidung.

## Gresste bärsnnotiate Firmen

De Rangfoige vo da Listn Forbes Global 2000, vo de 2000 grässtn bärsnnotierten Firmen vo da Wejd.

## Beleg
Schlochtruaf

A **Schlochtruaf** is a lauta Ruaf ois Eakennungszeichn in oana Schlocht.

Voa da Eifiahrung vo da Uniform woa da Schlochtruaf s wichtigste Eakennungszeichn im Tohuwabohu vo oana Schlocht. Da Sinn vom Schlochtruaf woa aa, an Kampfgeist z hebm und am Gegna eizschüchtan. Schlochtruafe san scho seit da Antike belegt. A klassisches boarisches Beispui is as *[[Hurra]]!*

## Beispui fia Schlochtruafe

### Historische Schlochtruafe

* *Adjuva deus!* (‚God huif!‘, ‚mit da Huif vo God‘), Kreizzugszeit
* *Alăla, Alăla!* – antik griachisch
* *Allahu Akbar!* (‚Da God is groß!‘) – arabisch bzw. islamisch
* *[[Banzai]]!* – Schlochtruaf japanischa Samurai, im 2. Wejdkriag wieda afgenomma
* *Christe boëthei!* (‚Christus huif!‘) – byzantinisch
* *Deus vult* bzw. *Dieu le veut!* (‚Da God wuis‘) Schlochtruaf vo de christlichn Kreizfohra ab am Easchtn Kreizzug
* *Eleftheria i thanatos* (‚Freiheit oda Tod!‘) – kretischa Schlochtruaf im Freiheitskampf gegn de Osmanen
* *En Avant!* (‚Vorweats‘) – neizeitli franzesisch bis ins 20.&nbsp;Joarhundat
* *Feri, feri!* (‚schlog-schlog!‘) – remisch
* *Haarus* – Schlochtruaf vo de Oidn Eidgenossen
* *[[Haka]]* vo de Māori (Ritualgsänge)
* *Hakkaa päälle!* – Finnische Truppm (Hakkapeliitta) im Dreißgjäahrigen Kriag
* *Hoka Hey* - (‚Heit is a guada Dog zan Steam!‘), Lakota Sioux (wiad vo Indianan in da US-Army no heit gnutzt)
* *Hurra!* – Österreichisches Kaiserreich bis ins 20.&nbsp;Joarhundat
* *Hya, Berge romerijke* (‚Hoch, ruhmreichs Berg‘) – bergische Truppm in da Schlocht vo Worringen (1288)
* *Maria Hilf!* – Oruafung vo da Hl. Maria, Kreizzüge ob am 13.&nbsp;Joarhundat, dann kaisalich-habsburgisch bis in de Zeit vo de Tiaknkriag
* *Mont-joie!* (in Bezug af de Festung Montjoie im Heiligen Land – franzäsischa Schlochtruaf vom Middloita
* *Remember the Alamo!* – texanische Truppm in da Schlocht von San Jacinto (1836)
* *Saint George!* – St. Georg, Schutzpatron vo de Englända, Schlochtruaf vom Middloita (100-jähriger Krig)
* *Santiago!* – Jakobus der Ältere, Schutzpatron vo Kastilien, Schlochtruaf vom Middloita und da Friahn Neizeit: 
* *Savoy!* – Haus Savoyen, Schlochtruaf vom Italienischn Kinireich bis zum 1.&nbsp;Wejdkriag
* *Urrä, urrä!* - Schlochtruaf vo da Rotn Armee im Zwatn Wödkriag (obgleitet vom deitschn *Hurra, hurra!*)
* *Živila Austrija!* (‚Lang lebe Österreich‘) – bosnisch-krowodische Kontingente vo da Österreichisch-Ungarischn Armee

### Sonstige Schlochtruaf

* *[[Zicke zacke zicke zacke hoi hoi hoi]]* - Kirmesbuama, Spoat
* *Ahoi* - Spoat
* *Af Sieg* - Spoat
* *Horrido* - Jogd
* *Helau* - Fosching

## Schau aa
* Slogan

## Beleg
Jazz Gitti

De **Jazz Gitti** (offiziö: **Martha Butbul**, geborane **Bohdal**; * 13. Mai 1946 in Wean) is a österreichische Musikarin, Sängarin und Gschäftsfrau. Scho z Lebzeitn a Legendn.

## Lem

Mit 16 Joa hod si an Jugendwettbewerb „Lulila“ gwunna. 1962 is de Gitti daun noch Haifa in Israel zong, wos gheiratet hod. 1965 is ia Dochta Shlomit zua Wöd kuma. 1971 is de Gitti wieda zrugg noch Österreich und hod si scheidn lossn. Zwa Joa woas Könarin beim Jazz Freddy, wo sa si fian Jazz begeistad hod. 1973 hod si ia easchds eigans Lokeu aufgmocht, s „Cafe Zuckerl“. 1975 hod si im 19. Hieb in da Probusgossn an 1. Weana Jazz Heirign gründt. Zu dera Zeit is si zu ian Spitznaum Jazz Gitti kuma. Späda hod si „Gittis Jazz-Klub“ im easchtn Hieb eaeffnet.

Vo 1980 bis 1983 hod si bei zoireichn Drahdiwaberl-Gigs mitgwiakt. Drahdiwaberl is de Weana Anarcho-Rockbande, wo da Falco am Beginn vo seina Karriere, bis 1981, E-Boss gspuit hod. Aus dera Zeit staumen aa Singles wia beispüsweis "Hey du" mit dea wos sie bis in de österreichische Endausscheidung fian "Grand Prix Eurovision" vuagstossn is. Aunschliassend hod sie ia easchte Bande gründt: "Jazz Gitti & her Discokillers". Damit hod sie ian guadn Ruaf ois Sängarin in Österreich und Deitschland aufbaut.

Mit iam eascht Oibum "A Wunda" hod sie in Österreich an Durchbruch gschoffd. Ane vo ian bekauntasten Singles („Kränk di net“) is auf dem Oibum. Owa aa de Oibn "Hoppala", "Nimm's leicht Piccolo", "Jazz Gitti Gold", "Made in Austria", "Bergauf" und "Die Liebe meines Lebens" woan sea eafoigreich.

## Auszeichnungen

1992 hod de Jazz Gitti den World Music Award griagt. A 1992 is ia de "Silberne Trophäe" in der Rubrik Satire-Serie fia de Serie "Tohuwabohu" iwareicht wuan, de wos im ORF glaufn is.

## Diskografie

* A Wunda (1990)
* Hoppala (1991)
* Alles pico Bello (1993)
* Der nackte Hammer (1995)
* Nimms leicht (1996)
* Es geht immer bergauf (2003)
* Die Liebe meines Lebens (2004)
* Meine wahren Memoiren (2006)
* Ob heit moch i nur was i wü (2007)
* I hob no koa Zeit ghobt (2008)
* Pures Leben (2009)
* Männertraum (2011)
* Sensation (2014)

## Im Netz

* Offiziölle Netzseitn vo da Jazz Gitti
Malawisee

Da **Malawisee** (friara **Nyasasee**, yao *nyasa* „See“) in Ostafrika is da neintgrässte See vo da Erdn. Sai Oufluss is da *Shire*. De Orainerstootn vom See sand: Tansania, Malawi und Mosambik.

## Gschicht
In da Kolonialzeit is a Eisnbohlinie vo Mtwara am Indischn Ozean noch Mbamba Bay am Malawisee plant woan, da Plan is owa ned vawirklicht woan. Haid gibs no owai Pläne, de Aisnbostreckn, da sognonnte *Mtwara Development Corridor* zan baun, um Koinvurkemma im Mchuchuma-Katewakegebiat zan daschliassn, sowia a oiternatiave Seevabindung fia Malawi zan schoffm.

Nkhotakota is oana vo d' ejtastn [Morktplätz vo Afrika siadlich vo da Sahara. Sai Gschicht is wenig daforscht.

Ba Karonga ligg da Fundort vom ejtastn zur Gottung *Homo* gstejtn Fossij, des bisher vo Paläoanthropolong enteckt woun is. Der mid mera ois zwoa Milliona Joar oide, bezounte Unterkiafer houd d' Archivnummer UR 501 dahoidn und is vo seim Entdecker, Friedmann Schrenck, ois *Homo rudolfensis* aigordnet woan.

## Eadkund

Da Malawisee liegt im ostafrikanischn Grobmbruch. Ea is da drittgresste afrikanische See. Ea hod a Läng vo 560 Kilometan, a Broadn bis zu 80 Kilometan und a Tiafn bis zu 70 Metan. Flächnmäßi san nua da Tanganijasee und da Viktoriasee in Afrika gressa.

S Wossa vom See is sea kloar. Am Seeufa ko ma bis zum Grund schaun. Auf Noadn zua wean de Ufa steila. Ganz obm auf da tansanischn Seitn grenzn de Livingstone-Beag an an See, mit Steiwändn bis zu fost 2.500 Meta direkt am See. Do kena hohe Windgschwindigkeitn und entsprechenda Wejngang auftretn. Segln und Windsurfn ko do gfeali wean.

### Fauna
Am Malawisee lebm aa vui Viecha, z. B. Seeodla, Krokodui und Flusspfeadln. Auf unbewohntn Insln gibts aa Seeschlanga und Warane.

Da Malawisee guit ois da fischreichste See vo da Wejd. Im See gibts ebba 450 Fischoartn. De moastn davo san maibriatande Buntborsch.

## Tourismus
Aufm Malawisee gibts aa an Passagia- und Frochtvakea. De Hofm san im Sidn und Noadn: Monkey Bay, Chipoka, Makanjila, Nkhotakota, Nkhata Bay, Mphandi Port, Ruarwe, Charo, Mlowe, Chilumba, Kambwe bei Karonga. De Hin- und Rickfoart dauat fimf Tog. De Insln Chizumulu und Likoma wean vo Nkhata Bay zwoamoi in da Woch oglafa.

Im Distrikt *Mangochi* gibts an Hauffa Hotels, Lodges und Camps fia Touristn. Weida im Noadn liegt da Bodeoat *Senga*. Bei Ruacksocktouristn san *Nkhata Bay* und *Cape MacLear* sea beliabt.

## Galerie


 Datei:Lake Malawi, view from Likoma Island.jpg|Seepanorama 
 Datei:Monoxylon_beach_Lake_Malawi_1557.jpg|Monkey Bay am Sidufa, mit tippischn Schinakln
 File:Malawi 2.jpg|Kloana Bua fischt bei Sunnaaufgang
 File:Island in the malawi lake.jpg|A Insl im Malawi-See
 File:Cichlids in the wild - DSCN1965.jpg|Buntborsch im Malawisee


## Im Netz
* 
* David H. Eccles: ''An outline of the physical limnology of Lake Malawi.'' Limnology and Oceanography, Bd. 19, 5, September 1974, S. 730–742 (PDF-Datei; 1,21 MB)
Amenemope

**Amenemope** (oidägyptisch: **Amen-em-ipet**) wor a oidägyptischa God, dea seit da 18. Dynastie in da Erscheinungsform vo Min-Kamutef aa ois Amun-Min vaehrt worn is.

Da Beinam vom Amenemope wor *Sohn des Kamutef*. Ois Acker-God hot a firs Wachstum vo de Pflanzn gsorgt. Er hot de Fruchtbarkeit vo Ägypten garantiat. Seit da 21. Dynastie is de heilige Barknfahrt vom Amenemope vo da Ost- auf de Westseitn vom Nil belegt.

Er wiad ois Statue auf am Thron dorgstellt, de mit am Tuach eingwicklt is, so dass nua da Kopf sichtbor is.

## Literatua
* Christian Leitz u. a.: *Lexikon der ägyptischen Götter und Götterbezeichnungen, Bd. 1: 3 - y*. Peeters, Leuven 2002, ISBN 2-87723-644-7, S.&nbsp;312–313. 
* Carola Metzner-Nebelsick: *Rituale in der Vorgeschichte, Antike und Gegenwart - Studien zur Vorderasiatischen, Prähistorischen und Klassischen Archäologie, Ägyptologie, Alten Geschichte, Theologie und Religionswissenschaft. Interdisziplinäre Tagung vom 1.-2. Feba 2002 an der Freien Universität Berlin -*, Leidorf, Rahden 2003, ISBN 3-89646-434-5

## Beleg
Galatisch

}}}}||  }}}}}}}}Gàidhlig
|- colspan="2"
| style="background-color:#f2f2f4;" |Gred in
| style="background-color:#ffffff;" |friahas Galatien
|- colspan="2"
| style="background-color:#f2f2f4;" |Sprecha
| style="background-color:#ffffff;" |ausgstorm 

|- colspan="2"
| vertical-align:top; style="background-color:#f2f2f4;"|Klassifikation
| style="background-color:#ffffff;" |
* Indogermanisch
:* Kejtisch
::* Festlandkejtisch
:::* **Galatisch**
|- bgcolor="#FFFFFF"
! colspan="2" style="background-color:#ffffff;font-size:110%; color:#00008b" | OFFIZIELLA STATUS
|- colspan="2"
| vertical-align:top; style="background-color:#f2f2f4;"|Amtssproch
| style="background-color:#ffffff;" | -
|- bgcolor="#FFFFFF"
! colspan="2" style="background-color:#ffffff;font-size:110%; color:#00008b" | SPROCHCODE
|- colspan="2"
| vertical-align:top; style="background-color:#f2f2f4;"|ISO 639-1
| style="background-color:#ffffff;" | -
|- colspan="2"
| vertical-align:top; style="background-color:#f2f2f4;"|ISO 639-2
| style="background-color:#ffffff;" | cel (sonstige kejtische Sprochn)
|- colspan="2"
| vertical-align:top; style="background-color:#f2f2f4;"|ISO 639-3
| style="background-color:#ffffff;" | xga 
|- bgcolor="#FFFFFF"
|}

**Galatisch** is de festlandkeltische Sprache, wo am weidastn noch Ostn voadrunga is. De Sproch is im Zug vo da Ausbroadung vo kejtischn Voiksgruppm (Galater) im 3. Joarhundat v. Kr. iwa Sidosteiropa noch Kloaasien trogn woan. Se is voa da Zeitnwenda afm Gebiet vo da heitign westlichn Tiakei gredt woan und is nua a wengal belegt.

Galatisch zoagt enge Paralleln zum Gallischn und Lepontischn.
Listn vo de gresstn Spoatvareine

De Listn dokumentiat de **mitgliedastäakstn Spoatvareine** vo da Wejd. Da Moßstob dafia san de reglmäßi zoilendn Mitglieda.

## Gresste Spoatvareine vo da Wejd

## Gresste Spoatvareine vo Deitschland

## Beleg
Norisch

**Norisch** is a festlandkejtische Sproch. De Sproch is nua in zwoa Fragmentn aus da rämischen Provinz Noricum belegt. A Fragment is in Grafnstoa (Österreich) gfundn woan, des andare in Pettau (Ptuj, Slowenien).

S Norische weist worscheinli enge Parallelen zum Gallischn auf. Wann de Sproch ausgstorm is, is ned bekannt.

## Pettaua Inschrift

De Pettaua Inschrift, wo 1894 entdeckt woan is, is im oiditalienischn Alphabet niedagschriem woan.

Da Nom *Artebudz* kennt "Bärnpenis" bedeitn, während *Brogduos* vo *brog-, mrog-* "Land" obgleitet wean kennt. Alternativ kennt de Inschrift aa so interpretiat wean: *Artebudz* [hod des gmocht fian] *Brogdos*, wobei da zweite Nom im Dativ stehn dadat.

## Grafnstoana Inschrift

De Grafnstoana Inschrift, af ana Fliesn ausm 2. Joarhundat, is 1977 in ana Schodagruam gfundn woan. Sie is unvoiständig und losst dahea vaschiedene Interpretationa zua.

Dabei scheint *Moge* a Personennom z sein, *P· II- lav* a lateinische Obkiazung fia a Gwicht, *ne sadiíes* a Verb mit da meglichn Bedeitung "ned festglegt", *ollo so* meglicherweise "dea Betrog" und *Lugnu* a ondara Personennom. Da Text kennt deshoib a Afzeichnung iwa irgenda finanzielle Transaktion sein.

Es gibt no ondare Lesortn vo dera Inschrift, beispuisweis:

und

## Beleg
Trechtein

**Trechtin** oda **Trechtein** is a oida Nama vom Herrgod. Laut Schmeller kimmts no in de Reim bis 1562 vor.

## Wortherkumft

Nach Lexer: truhtîn, trëhtîn - da Herr (God und Christus). De oidhochdeitsche Form truhtîn kimmt im Middlhochdeitschn nimma vor. Im Oidhochdeitschn bedeidds vor oim Kriagsherr bzw. Heerfiascht, im Mittlhochdeitschn nua no God. Ban Schmeller is de neihochdeitsche Form "Trechtein" z findn und vaweist af an Zammahang mit "truht" (Tross; vgl. aa Truchsess = Chef vom Tross).

## Beleg
* G. F. Benecke, W. Müller, F. Zarncke: *Mittelhochdeutsches Wörterbuch.* 4 Bänd., Leipzig 1854-66. 3. Nochdruckauflog: Hildesheim, Olms 1986, ISBN 3-487-05372-1 zum Online-Weatabiachl (Kiazl: BMZ)
* Matthias Lexer: *Mittelhochdeutsches Handwörterbuch.* 3 Bände. Leipzig 1872-1878. Nochdruck: Hirzel, Stuttgart  1992, ISBN 3-7776-0488-7 und ISBN 3-7776-0487-9 zum Online-Weatabiachl, Nachträge 1878 (Kiazl: Lexer)
* Schmellers Bayerisches Wörterbuch ba da Bayerischen Landesbibliothek Online
Festlandkejtische Sprochn

**Festlandkejtische Sprochn** san de kejtischn Sprochn, wo af'm eiropäischn Festland gredt woan san. In da Sprochwissnschoft vawendt ma aa an Begriff *kontinentoikejtische Sprochn*. Olle festlandkejtischn Sprochn san scho ausgstorm.

De festlandkejtischtn Sprochn, wo zua Zeid bekonnt san, san olle nua in meah oda wenga umfongreichn Fragmentn iwaliefat. De Nama fia de Sprochn san Kunstnama aus da Neizeid.

* Gallisch in Frankreich, Obaitalien, da Schweiz, und meglichaweis aa in Sidwestdeitschland 
* Galatisch in da westlichn Tiakei
* Lepontisch in Obaitalien
* Kejtiberisch af da iberischn Hoibinsl
* Norisch in Östareich

Mid houcha Woahscheinlichkeit hod's um de Zeidnwende in Eiropa no meah kejtische Sprochn gem.

Bretonisch is koa festlandkejtische Sproch, weis so im 4. Joarhundad duach Emigrantn aus Sidbritannien noch NoadFrankreich brocht worn is.
Goidelische Sprochn

De **goidelischn Sprochn** san a Zweig vo de kejtischn Sprochn. Oft weans aa ois q-kejtische Sprochn bezeichnt.

Foingde Sprochn ghean do dazua:

* Irisch (*Gaeilge*)
* Gälisch (*Gàidhlig*, Schottisch-Gälisch)
* Manx (*Gaelg*)

Obocht: Oft wean olle drei Sprochn zamma und oanzln ois „Gälisch“ bezeichnt.
Britannische Sprochn

De **britannischn Sprochn** san a Untagruppm vo de kejtischen Sprochn.

## Gliedarung

De britannischn Sprochn wean in da Sprochwissnschoft moastns so eiteit:

* *Nordbritannisch*
** Kumbrisch in Nordengland, im Laff vom Mittloida ausgtorm, nua a wengal eahoitn (Zoiweata, Rechtsbegriffe). No ned gekläat is da Status vom Kumbrischen im Vahäjtnis zum Kymrischn; in bestimmtn Theoriemodelln weads Kumbrische ois kymrischa Dialekt ogseng und ned ois eignständige Sproch. .
* *Westbritannisch*
** Kymrisch (Walisisch) in Wales mit rund ois 200.000 Muaddasprochlan und rund 300.000 Sprechan mit Kymrisch ois Zwoatsproch (Q: Voikszählung 2001)
* *Südwestbritannisch*
** Kornisch in Cornwall, um 1800 ausgstorm; a wengal wiedabelebt mit rund 250–300 Leitln, wo de Sproch fliaßend beherrschn *(Neo-Kornisch)*
** Bretonisch in der Bretagne, mit rund 250.000 Muaddasprochlan. Im Oitog nua vo run 120.000 Leitln vawendt.
Listn vo de Deitschn Moasta im Super-G

De **Listn vo de Deitschn Moasta im Super-G** listet olle oipinen Skirennlaifa af, wo seit 1986 an Deitschen Moastatitl im Super-G earunga hom.
Deitsche Moasta in da Oipin Kombination

Des is a Listn vo de **Deitschn Moasta in da Oipin Kombination**. Do san olle Oipin Skirennlaifa afgfiad, wo zwischn 1932 und 1971 an Deitschn Moatatitl in da Oipin Kombination earunga hom. Uaspringli woa des da wichtigste Wettbewerb, owa ob 1971 hom de Moastaschoftn weng zweng Interesse nimma stottgfundn.

In de easchtn Joar hom a Spoatla ausm Ausland an de Moastaschoftn teignumma. 1957 is de Moastaschoft ois Kombination aus Slalom und Riesenslalom austrogn woan.

2007 is de Moastaschoft zan easchtn Moi ois Super-Kombination duachgfiaht woan.
Alfred Kolleritsch

Da **Alfred Kolleritsch** (* 16. Feba 1931 in Brunnsee, Steiamoak, † 29. Mai 2020 in Graz) woa a östareichischa Schriftstölla und Lyrika.

1958 woa da Kolleritsch Mitbegrinda und vo 1968 bis 1995 President vom Forum Stadtpark in Graz. Ois literarische Plottfoam vom Forum hod a 1960 de Literatuazeitschrift *Manuskripte* aussabrocht. In dera Zeitschrift hom - gengan effentlichn Druck - voa oim experimentelle Autorn a Meglichkeit zu Vaeffentlichung kriagt. Damit hod a Autoren wia in Oswald Wiener oda Ernst Jandl zua Aufmeaksaumkeit vhoifn. Aa da Wolfgang Bauer und da Peter Handke vadaunkn eam in Duachbruch ois Autorn.

Da Kolleritsch woa a Grindungsmitglied vo da *Grazer Autorenversammlung* (1973), de wos da Gegenpoi zum Östareichischn[P.E.N.-Club büdt.

## Auszeichnungen und Ehrungen
* 1974 Förderungspreis des Landes Steiermark
* 1976 Literaturpreis des Landes Steiermark
* 1978 Petrarca-Preis
* 1978 Förderpreis der Stadt Graz
* 1981 Manuskripte-Preis (easchda Preisträger)
* 1983 Österreichischer Würdigungspreis für Literatur
* 1987 Georg-Trakl-Preis für Lyrik
* 1994 Österreichischer Staatspreis für Kulturpublizistik
* 1997 Prix France Culture
* 1997 Österreichisches Ehrenkreuz für Wissenschaft und Kunst I. Klasse
* 2005 Horst-Bienek-Preis für Lyrik
* 2009 Franz-Nabl-Preis

## Weake (Auswoi)

### Romane

* *Die Pfirsichtöter* (1972)
* *Die grüne Seite* (1974)
* *Allemann* (1989)

### Lyrik

* *Erinnerter Zorn* (1972)
* *Einübung in das Vermeidbare* (1978)
* *Im Vorfeld der Augen* (1982)
* *Absturz ins Glück* (1983)
* *Gegenwege* (1991)
* *Zwei Wege, mehr nicht* (1993)
* *In den Tälern der Welt* (1999)
* *Die Summe der Tage* (2001)
* *Befreiung des Empfindens* (2004)

### Sunstigs

* *Eigentlichkeit und Uneigentlichkeit in der Philosophie Martin Heideggers* (Dissertation, 1964)
* *Von der schwarzen Kappe* (Erzählung, 1974)
* *Gespräche im Heilbad. Verstreute, Gesammeltes* (Essays, 1985)
* *Hemler der Vogel* - Kinderbuch (1992)
* *Die geretteten Köche* - Theaterstück (1997)
* *Marginalien und Widersprüche - Texte zu Literatur, Kultur und Politik* (2001)
* Peter Handke / Alfred Kolleritsch, *Schönheit ist die erste Bürgerpflicht. Briefwechsel* (2008)

## Im Netz
* Biografie beim Österreichischn Literatuaarchiv
* 

## Beleg
Listn vo de Deitschn Moasta im Slalom

De **Listn vo de Deitschen Moasta im Slalom** listet olle oipinen Skirennlaifa af, wo seit 1932 an Deitschen Moastatitl im Slalom earunga hom. In de easchtn Joar hom a Spoatla ausm Ausland an de Moastaschoftn teignumma.
Amaunet

**Amaunet** (aa **Amunet, Amonet**) is a oidägyptische Gettin.
 
Sie steht fir Schutz und vakerpert außadem de Luft und an Nordwind. Gleichzeitig guit sie ois Urmuadda und Muadda vom Re sowia aa vom Amun.

## Dorstellung
Sie is ois Frau dorgstellt woan, de wo de Krone vo Unterägypten trogt.

## Literatua
* Hans Bonnet: *Lexikon der ägyptischen Religionsgeschichte*. De Gruyter, Berlin 2000 (Lizenzausgabe: Nikol Verlag, Hamburg 2000, S. 17, ISBN 3-937872-08-6)
* Christian Leitz u. a.: *Lexikon der ägyptischen Götter und Götterbezeichnungen, Bd. 1: 3 - y*. Peeters, Leuven 2002, ISBN 2-87723-644-7, S.&nbsp;357–358.
Inslkejtische Sprochn

De **Inslkejtischn Sprochn** san in da Sprochwissnschoft olle kejtischn Sprochn, wo uaspringli af de britischn Insln gredt worn san.

## Gliedarung

De Sprochn wean in zwoa Haptgruppm eihteit:

* Britannische Sprochn
** *Noadbritannisch*
*** Kumbrisch in Noadengland, im Laff vom Middloita ausgstorm, nua a wengal eahoitn (Zoihweata, Rechtsbegriffe). No ned kläat is da Status vom Kumbrischn im Vahäjtnis zum Kymrischn; in bstimmtn Theoriemodejn wead's Kumbrische ois kymrischa Dialekt ogseng und ned ois eingständige Sproch.
** *Westbritannisch*
*** Kymrisch (Walisisch) in Wales mid rund ois 200.000 Muaddasprochlan und rund 300.000 Sprechan mid Kymrisch ois Zwoatsproch (Q: Voikszejung 2001)
** *Sidwestbritannisch*
*** Kornisch in Cornwall, um 1800 ausgstorm; a wengal wiedablebt mid rund 250–300 Leitln, wo de Sproch fliaßnd beherrschn *(Neo-Kornisch)*
*** Bretonisch in da Bretagne, mid rund 250.000 Muaddasprochlan. Im Oidog nua vo rund 120.000 Leitln vawendt.
* Goidelische Sprochn
** *West-Goidelisch*
*** Irisch in Irland mid vuileicht 20.000 bis 50.000 Muaddaprochlan, owa mid vui Leitln mid Irisch ois Zwoatsproch
** *Ost-Goidelisch*
*** Gälisch (Schottisch-Gälisch) in Noadwest-Schottland mid vuileicht 20.000 Leitln, wo de Sproch im Oidog vawendn (vo insgsamt 50.000 Leitln 2001)
**** Kanadisch-Gälisch in Neifundland (Kanada) mid no rund 500 bis 1000 meaheitli ejtan Sprechan
*** Manx af da Isle of Man, 1974 ausgstorm; a wengal wiedabelebt (~1600 Sprecha im Joar 2001).

De Bezeichnunga Noadbritannisch, West- und Ost-Goidelisch wean sejtn vawendt. Ob des Piktische und des Shelta emfois zu de inslkejtischn Sprochn ghean, is umstrittn. Des Piktische is z schwoch belegt, um genau klassifiziat z wean, und Shelta is a Sproch mid Elementn diversa Herkumft.

## Vagleichsbeispui

(*) Anm.: Fias Neokornische san drei untaschiedliche Orthographien in Vawendung. Kemmyn schreibt , Unys Amendys  und Nowedga .

(**) Anm.: Im Kymrischn und Spodkornischn is a Entwicklung in Richtung vo am analytischn System noch'm Voabuid vom Englischn festzstejn: spodkorn.  [ðə 'vi:] *„zua“* + *„i“*
Wuida Koasa

Da **Wuide Koasa**, oda kuschz "Koasa" is a Teil vo de Kitzbichia Olpen. Er is da Hausberg vo Seini Hons, Going, Ömmau, Scheffau, Söll, Ebbs, Kufschtoa, Durchhoizn, Wolchsee, Kessn, Schwendt und Kischdorf. Sei heggsta Gipfi is de Öimaua Holt mit 2.344 m

Da Koasa is seit eh und je a Harausfordarung fi Kraxler aus oia Wöid. De hom an hauffn Tourn mit de untaschiedlichstn Schwierigkeitsgrade uglegg.

## Gipfe im Wuidn Koasa
Lepontisch

**Lepontisch** (sejtn: *Kejtoligurisch*) is a ausgstorbane festlandkejtische Sproch. Se is in Obaitalien im Oipnvoaland gredd woan, im Gebiet van: Lago Maggiore, van Luganasää, van Comer Sää und af da Poebane. Haptsiedlungsgebiet vo de Lepontia wor de Gegend um an Luganersee (*Golasecca-Kuitua* seitm 13.&nbsp;Jh. v.&nbsp;Kr.). Lepontisch ghead za de voaremischn Sprochn vo Italien und is dejenige vo de festlandkejtischn Sprochn, wos de friahasdn Belege gibd.

Es gibd Inschriftn, wo afs 6. Joarhundad v.&nbsp;Kr. datiad wean. De Sproch is om Gallischn seah ehnli, wo aa im italienischn Oipnvoaland gredd woan is *(Galli cisalpini)*, und duachs *Oiphabet vo Lugano* dokumentiad, des wo vo da etruskischn Schrift obstommd. Uma 70 Inschriftn san bekonnd. Längare san sejtn, wia beispuisweis da Stoa vo Prestino (ba Como). Im 4./3. Joarhundad v.&nbsp;Kr. is's Lepontische duachs Gallische vadrengd worn.

## Literatua

* Maria Teresa Grassi, *I Celti in Italia*. Mailand 1991. ISBN 88-304-1012-8 (italienisch)
* Michel Lejeune, *Les Inscriptions de Gordion et L'Alphabet Phrygien*. In: Kadmos 9 (1970), S. 51–74. (franzesisch)
Fatty George

**Fatty George** (* 24. April 1927 in Wean ois **Franz Georg Pressler**; † 29. März 1982 in Wean) woar a österreichischa Klarinettist und Jazzmusika.

Da Fatty is nochn Kriag mit seina „Two-sound-Band“ iwa Auftritte in Offiziasklubs vo de amerikanischn Besatza bekaunt wuan. 1952 hod a des easchte „Jazz-Casino“ in Innsbruck aufgmochd, 1955 des *Jazz-Casino* in Wean und 1958 in *Fatty´s Saloon*, emfois in da Hauptstod. Schoiplottn hod a ob 1954 aufgnumman, und im ORF hod a ob 1977 sei eigane TV-Sendung ghobt: „Fatty live“.

Da Fatty hod den swingendn Mainstream Jazz in Estareich populea gmocht und is wegn seina unvawechselboan Oat vo da Synthese vo internationeun Jazz-Richtungen vo Bedeitung. Seine typischn Sounds, Rhythmen und Melodien hom eam in de 1960a-Joa zu an Spitznvatreta vom eiropäischn Jazz gmochd.

## Schau aa

* Listn vo Jazzmusikan in Österreich

## Im Netz

* Foto und Hörprobe: Fatty George aun ds Klarinettn, ''Struttin´ With Some Barbecue''
* Fatty George in da österreichischen Mediathek
Emil Vierlinger

**Emil Vierlinger** (* 11. Oktoba 1909; † 12. Juli 1984) wor a bayrischa Voikssänga, dea nachm Zwoatn Wödkriag ois Heafunk-Moderator beim Bayerischen Rundfunk garbat hod.

Er hod Sendungen wia des „Samstagsbrettl“ moderiat und hod ob de 1950a-Joar de Ibatrogung vom Derblecken aufm Mingara Nockherberg organisiat. Ois Nochfoiga vom Roider Jackl wor da Vierlinger bis 1979 aa da Salvatorredna.

## Im Netz
*